CELEX: 62015CA0249
Language: da
Date: 2018-01-18 00:00:00
Title: Sag C-249/15: Domstolens dom (Niende Afdeling) af 18. januar 2018 — Wind 1014 GmbH og Kurt Daell mod Skatteministeriet (anmodning om præjudiciel afgørelse fra Østre Landsret — Danmark) (Præjudiciel forelæggelse — artikel 56 TEUF — fri udveksling af tjenesteydelser — restriktioner — motorkøretøj, som en person bosiddende i en medlemsstat leaser hos et leasingselskab hjemmehørende i en anden medlemsstat — registreringsafgift, der beregnes pro rata i forhold til varigheden af køretøjets anvendelse — behovet for de nationale skattemyndigheders tilladelse forud for ibrugtagningen — begrundelse — forebyggelse af omgåelse, svig eller misbrug af afgiftsreglerne — beskyttelse af statens beskatningskompetence — proportionalitet)

5.3.2018   
            
            
               DA
            
            
               Den Europæiske Unions Tidende
            
            
               C 83/2
            
         Domstolens dom (Niende Afdeling) af 18. januar 2018 — Wind 1014 GmbH og Kurt Daell mod Skatteministeriet (anmodning om præjudiciel afgørelse fra Østre Landsret — Danmark)
   (Sag C-249/15) (1)
   
   ((Præjudiciel forelæggelse - artikel 56 TEUF - fri udveksling af tjenesteydelser - restriktioner - motorkøretøj, som en person bosiddende i en medlemsstat leaser hos et leasingselskab hjemmehørende i en anden medlemsstat - registreringsafgift, der beregnes pro rata i forhold til varigheden af køretøjets anvendelse - behovet for de nationale skattemyndigheders tilladelse forud for ibrugtagningen - begrundelse - forebyggelse af omgåelse, svig eller misbrug af afgiftsreglerne - beskyttelse af statens beskatningskompetence - proportionalitet))
   (2018/C 083/02)
   Processprog: dansk
   
      Den forelæggende ret
   
   Østre Landsret
   
      Parter i hovedsagen
   
   
      Sagsøgere: Wind 1014 GmbH og Kurt Daell
   
      Sagsøgt: Skatteministeriet
   
      Konklusion
   
   Artikel 56 TEUF skal fortolkes således, at den er til hinder for en medlemsstats lovgivning og administrative praksis som omhandlet i hovedsagen, hvorefter
   
               —
            
            
               ibrugtagning af et køretøj, som en person, der er bosiddende i denne medlemsstat, leaser hos et leasingselskab hjemmehørende i en anden medlemsstat med henblik på en midlertidig anvendelse af dette køretøj i førstnævnte medlemsstat mod betaling af en registreringsafgift, der beregnes pro rata i forhold til varigheden af denne anvendelse, for så vidt angår denne betaling er betinget af en forhåndsgodkendelse fra skattemyndighederne i førstnævnte medlemsstat, uden hvilken det nævnte køretøj principielt ikke kan ibrugtages på dets område, og
            
         
               —
            
            
               adgangen til at tage et sådant køretøj i brug med det samme i førstnævnte medlemsstat, mens den betalingspligtiges ansøgning om tilladelse til betaling af en registreringsafgift af nævnte køretøj, der beregnes pro rata i forhold til dets anvendelse i førstnævnte medlemsstat, behandles, er betinget af, at den fulde registreringsafgift er betalt forud herfor, idet for meget opkrævet afgift tilbagebetales med rente, hvis og når den betalingspligtige har fået denne tilladelse fra nævnte skattemyndigheder til en forholdsmæssig afgiftsberigtigelse.
            
         
      (1)  EUT C 245 af 27.7.2015.